b'\n_START_ARTICLE_\nHrbtoro\xc5\xbeke\n_START_SECTION_\nOpis\n_START_PARAGRAPH_\nSprednja krila imajo na notranjem robu nastavek iz dolgih luskic. Te luske tvorijo nekak\xc5\xa1en zobec ob strehasto zlo\xc5\xbeenih krilih v mirovanju, po katerem so ti metulji dobili svoje ime. Obarvanost kril se dobro ujema z okolico, v kateri \xc5\xbeivijo. Le redke vrste vsebujejo svetle barve, po navadi so ve\xc4\x8dinoma sive ali rjave, z izjemo poddru\xc5\xbeine Dioptinae. Gosenice so gole, redko nekoliko dlakave.'